cy cy cy ceb fi cy nl en cy cy cy cy cy cy cy cy en en en en en en cy cy en cy cy cy fr es en en cy
23 ohonom yn troi fyny ym maes parcio Bryn Glo, Capel Curig, am daith heibio llynnoedd cuddiedig Coedwig Gwydir. Rhagolygon y tywydd yn sych a chymylog ac yn addas am daith, felly mynd mewn rhes o`r maes parcio i fyny heibio Nyth Bran--neb am gynnig chwarter miliwn am y bwthyn!!--ac ymuno a`r llwybyr o Gapel Curig a throi am y goedwig a dilyn ffordd y Goedwigaeth a cael paned ar lan llyn cynta o`r daith sef Llyn Goddionduon, wedyn dilyn y ffordd ymlaen i Lyn Bychan. Clwb pysgota Betws-y-Coed sy`n dal yr hawl pysgota am y ddau lyn yma. Dal ymlaen a chyrraedd Llyn Geirionydd lle cawsom ginio yn y maes picnic.
Crwydro ymlaen trwy`r goedwig ac allan i`r ffordd a throi am Lynnoedd Glan Gors a Pandora, wedyn croesi`r ffordd am Lynnoedd Bodgynydd bach a mawr. Creuwyd y llynnoedd yma i yrru peiriannau yn gwaith plwm Pandora a gaewyd yn 1960.
Dilyn y ffordd Goedwigaeth uwchben ffarm Y Glyn, wedyn troi ar y llwybyr a chroesi`r bont troed newydd tros Afon Abrach ac yn ol am y maes parcio.
Cawsom olygfeydd hardd o fynyddoedd Eryri yma ac acw ar hyd y daith.
Diolch i bawb am eu cefnogaeth ac i Haf am ychwanegu at y lluniau.
Adroddiad gan Gwilym Jackson, yr arweinydd
Lluniau gan Haf Meredydd (1-12) a Gwilym Jackson (13-15) ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51